ওয়াকফ বিরোধিতায় কলকাতাতে মিছিল, পুলিশের বাধা ধুন্ধুমার পরিস্থিতি

কলকাতা: দলীয় পতাকা ছাড়াই রাজপথে ওয়াকফ-বিরোধী মিছিল (Waqf Protest Rally) ISF-এর। সোমবার শিয়ালদহ থেকে শুরু হয়েছে মিছিল। নেতৃত্ব দিচ্ছেন ISF বিধায়ক নওশাদ সিদ্দিকী (Nawsad Siddique)। করছেন মাইকিংও। ওয়াকফ সংশোধনী আইনের প্রতিবাদে মুখে ‘শান্তিপূর্ণ আন্দোলন’-এর কথা বলছেন আইএসএফ বিধায়ক। নওশাদ বলেন, যেখানে শান্তিপূর্ণ আন্দোলন হবে না, সেখানে আইএসএফ নেই। এই মিছিলের অনুমতিই নেই বলে শুরুতে মিছিল আটকাল পুলিশ। যা নিয়ে তুলকালাম পরিস্থিতি তৈরি হয়। অনুমতিপত্র আনলে তবে মিছিল এগোবে, জানাল পুলিশ। এরপরও শিয়ালদা স্টেশন চত্বরে আইএসএফ সমর্থকদের জমায়েত ঘিরে ধুন্ধুমার পরিস্থিতি তৈরি হয়। আইএসএফ সমর্থকদের জমায়েতে পুলিশের বাধায় তুমুল উত্তেজনার পরিস্থিতি তৈরি হয়।

সোমবার দফায় দফায় উতপ্ত হয়ে ওঠে ভাঙড়। কলকাতা পুলিশের একাধিক বাইকে আগুন ধরিয়ে দেওয়া হল সোনপুর বাজারের কাছে। এলাকায় তীব্র উত্তেজনা ছড়ায়। সেখানে মোতায়েন করা হয় বিরাট পুলিশ বাহিনী। এ দিন সংশোধিত ওয়াকফ আইনের প্রতিবাদে কলকাতায় রামলীলা ময়দানে ISF-এর তরফে একটি প্রতিবাদ কর্মসূচির আয়োজন করা হয়েছিল। শিয়ালদায় পুলিশের ব্যারিকেড ভেঙে এগোনোর চেষ্টা করে বিক্ষোভকারীরা। যা নিয়ে উত্তেজনা ছড়ায়। নওশাদ সিদ্দিকী (Nawsad Siddique) শান্তিপূর্ণভাবে মিছিল ও জমায়েতের ডাক দেন। তিনি আরও বলেন, বলেন যে, এই মিছিলে ভারতের জাতীয় পতাকা ছাড়া আর কোনও পতাকা থাকবে না। এমনকী আইএসএফ-এর দলীয় পতাকাও থাকবে না। যেহেতু এটা জাতীয় ইস্যু তাই জাতীয় পতাকা ছাড়া আর কিছু থাকবে না।

আরও পড়ুন: আইন হাতে নেবেন না, প্ররোচনায় পা নয়, সম্প্রীতির বার্তা মুখ্যমন্ত্রীর

এই ঘটনা প্রসঙ্গে, জাভেদ শামিম জানিয়েছেন, যে প্রোফাইলের লোক জড়িত আছে। তাতে কোনও প্ররোচনার কথা অস্বীকার করা যায় না। কারা জড়িত, কী উদ্দেশ্য, সবটাই বের করা হবে। পরিস্থিতি স্বাভাবিক করতে হবে। এখানে মানুষ অনেক বেশি সচেতন। বেশিমাত্রায় গুজব ছড়াচ্ছে। কেউ ফোন করে বলছে হামলা হয়েছে,বেশির ভাগ ক্ষেত্রেই সেগুলো ভুল বলে প্রমাণিত হচ্ছে। সেই কারণেই ইন্টারনেট রাখা হচ্ছে বলে জানিয়েছেন তিনি।

দেখুন ভিডিও